VM i skiskyting 2023

VM i skiskyting 2023 ble arrangert i Oberhof i Thüringer Wald i delstaten Thüringen i Tyskland fra 8. til 19. februar 2023. Dette var andre gang verdensmesterskapet i skiskyting ble arrangert i Oberhof, første gang var i 2004.

Det ble konkurrert i tolv øvelser, av disse var det fire lagøvelser. Norge ble mestvinnende nasjon med 13 av 36 medaljer, mens Sverige vant elleve medaljer. Johannes Thingnes Bø og Hanna Öberg ble de mestvinnende utøverne med henholdsvis sju og fire medaljer. 

International Biathlon Union (IBU) endret poengreglene for verdenscupen før 2022/23-sesongen. Dette VM var derfor det første siden verdenscupen ble innført i sesongen 1977/78 hvor ingen av rennene var tellende i de individuelle verdenscupene, men kun i nasjonscupene.

Russland og Belarus var utestengt fra mesterskapet på grunn av den russiske invasjonen av Ukraina i 2022.

Søknadsprosess 
Oberhof ble tildelt mesterskapet 9. september 2018 under den 13. IBU-kongressen i Poreč i Kroatia med 28 stemmer over Nové Město na Moravě med 21 stemmer.

Program 

Offisielt program.
Alle tider er i sentraleuropeisk tid, lokal tid i Tyskland (UTC+01.00).

Medaljevinnere

Kvinner

Menn

Miks

Medaljestatistikk

Norges tropp 
Norges Skiskytterforbund tok 16. januar 2023 ut en tropp med elleve utøvere, hvorav fem kvinner og seks menn. Juni Arnekleiv ble tatt ut som kvinnelig reserve, basert på resultater i IBU-cupen i Obertilliach helgen før mesterskapet. 

Norges Skiskytterforbund fikk i starten av mesterskapet presisering om de nye reglene for antall deltakere per renn. Regelendringene tilsier at utøvere som er blant de 15 beste i verdenscupen kan gå utenom nasjonskvotene, inntil fem utøvere per nasjon. Det gis også friplass for regjerende verdensmester og regjerende olympisk mester, noe som gjorde at Norge kunne stille med seks utøvere i flere renn. Dermed ble Endre Strømsheim tatt ut etter at Filip Fjeld Andersen måtte reise hjem på grunn av sykdom.

Kvinner

Menn

Se også 
 Junior-VM i skiskyting 2023
 Junior-EM i skiskyting 2023
 EM i skiskyting 2023

Referanser

Eksterne lenker 
 
 Oberhof 2023 hos biathlonworld.com
 Biathlon World Championships – Men hos firstskisport.com
 Biathlon World Championships – Women hos firstskisport.com